Тамашийна хIума ду хьуна, хьо цкъа а ца хиллачохь дуьххьара бен воцушшехь, хьо цигахь эзарзза хилла моттало наггахь. Мескитахь, Айдамиров Абузаран ц1арахчу литературин музейхь, хилира сан иштта ойла. Абузаран хIусамехь, цIахь санна, паргIат, аьхна хеташ хиллера. ХIусам, ков-керт кетIара дуьйна совнаха хIума доцуш ду. Нажин-Юьртан к1оштарчу Мескитахь массеран а чиркхаш дIадайча а, яздархо хийлазза сахуьленга вийлина х1усам ю-кх х1ара «Еха буьйсанаш», «Лаьмнашкахь ткъес», «Дарц», «Ненан дог», «Вайн амалш», «Тхан эвлахь», «Маршонан цIарах», «Лаьмнашкахь серло», «Генарсолтин хьуьнарш», «Кхолламан цхьа де», «Ирхенаш», «Вешин весет», «Сан дахаран некъаш» книгаш язъеш.